THAI จัดกิจกรรม “อร่อยล้นฟ้า ไม่ต้องบินก็ฟินได้”
THAI จัดกิจกรรม “อร่อยล้นฟ้า ไม่ต้องบินก็ฟินได้”
THAI จัดกิจกรรม “อร่อยล้นฟ้า ไม่ต้องบินก็ฟินได้”
1 ก.ย. 2563

นางวรางคณา ลือโรจน์วงศ์ กรรมการผู้จัดการฝ่ายครัวการบิน บริษัท การบินไทย จำกัด (มหาชน) หรือ THAI เปิดเผยว่า หลังจากฝ่ายครัวการบิน ประสบความสำเร็จในการจัดกิจกรรม “อร่อยล้นฟ้า ไม่ต้องบิน ก็ฟินได้” ณ บริเวณห้องโถง อาคาร 1 สำนักงานใหญ่ การบินไทย เมื่อเดือน กรกฎาคมและสิงหาคม ที่ผ่านมา ฝ่ายครัวการบิน  ได้นำกิจกรรมดังกล่าว มาจัดต่อที่ภัตตาคารการบินไทย อาคาร 2 ชั้น 2 สำนักงานใหญ่ การบินไทย
ทั้งนี้เพื่อให้ลูกค้าได้สัมผัสรสชาติอาหารเหมือนให้บริการบนเครื่องบิน ตั้งแต่วันพุธที่ 2 กันยายน  2563  เป็นต้นไป ทุกวันพุธ พฤหัสบดี และศุกร์ โดยจะมีบริการ ชา กาแฟ เบเกอรี่ตั้งแต่เวลา 07.00 น. และบริการอาหารนานาชาติตั้งแต่เวลา 09.00-14.00 น
นอกจากนี้ ยังมีแผนที่จะเปิด กิจกรรม “อร่อยล้นฟ้า ไม่ต้องบิน ก็ฟินได้” ที่การบินไทย สำนักงานสีลมและสำนักงานหลานหลวง ประมาณช่วงกลางเดือนกันยายน 2563 นี้อีกด้วย